cyanic-selkie/wikianc huggingface dataset:
Philippe Schaus
De Schaus war vun 1992 bis 2002 am Conseil d'administration vu Villeroy & Boch, duerno Generaldirekter bei Degrenne an huet méi spéit beim DFS Group, enger Filial vum Grupp LVMH, déi hire Sëtz zu Hong Kong huet, geschafft. Hie war do Group President - Merchandising and Marketing a vun 2012 bis 2017 Chief Executive Officer an Chairman vum Grupp. Zanter Enn 2017 huet hien déi Positioun bei Moët Hennessy.
Säi Grousspapp war den Eugène Schaus.
Francis Da Silva
De Francis Da Silva, gebuer 1954, ass e fréiere portugisesche Vëlossportler.
Jean Louis Schlim
De Jean Louis Schlim, gebuer den 30. Juli 1952 an der Stad Lëtzebuerg, ass e lëtzebuergeschen Auteur an Archivist. Zanter 1977 lieft hien zu München.
Um Spaweck
Jean Louis Schlim
Auguste Flesch
Den Auguste Flesch, gebuer de 24. Juni 1844 an der Stad Lëtzebuerg a gestuerwen de 14. August 1921 zu Rëmeleng, war e lëtzebuergeschen Dokter a Politiker.
Bei de Chamberwale fir de Kanton Esch, nom Doud vum Xavier Brasseur, gouf den Auguste Flesch den 28. November 1912 gewielt an huet d'Funktioun als Deputéierten an der Chamber bis 1918 behalen.
Regierungsbezierk Düsseldorf
De Regierungsbezierk Düsseldorf ass ee vu fënnef Regierungsbezierker am däitsche Bundesland Nordrhein-Westfalen. E steet an der Hierarchie tëscht de Kreesser an der Landesregierung.
Wilson-Bappu-Effet
De Wilson-Bappu-Effet ass e physikalesch-astronomeschen Effet, dee fir d'Distanzbestëmmung vu Stäre benotzt gëtt.
Regierungsbezierk Düsseldorf
De Verwaltungssëtz ass zu Düsseldorf.
Wilson-Bappu-Effet
Am Joer 1957 hunn den Olin C. Wilson an den M. K. Vainu Bappu déi bemierkenswäert Korrelatioun tëscht der Breet vun der Emissiounslinn am Zentrum vun Ca II K an der absolutter Hellegkeet vun engem Stär publizéiert. Dësen Effet gëtt Wilson-Bappu-Effet genannt. Den Effet ass onohängeg vum Spektraltyp vum Stär a gëllt fir d'Spektraltyppe G, K an M.
Déi Method ass eng vu ville Méiglechkeete fir extragalaktesch Distanzen ze bestëmmen. Sou bal een déi absolut Hellegkeete kennt, kann ee mat der Formel
d'Distanz bestëmmen. Obwuel an der Theorie bei där Method d'Méiglechkeet besteet, zouverlässeg Distanzberechnunge fir Stäre bis zu enger Distanz vu 7 Megaparsek ze maachen, gëtt si am Allgemengen nëmme fir Stäre mat enger Distanz bis zu e puer honnert Kiloparsek gebraucht. Wichteg ass och, datt dat nëmme fir Stäre mat enger Hellegkeet vun iwwer 15 mag funktionéiert.
Louhummer
E Louhummer ass e Geschier mat dem d'Lou vun den klengen Eechenäscht, de Louklëppelen, erof gemaach gëtt. Dofir gëtt de Klëppel esou laang mam Louhummer op engem Stack geklappt bis d'Lou erofspréngt.
Lëscht vun den nationale Monumenter an der Gemeng Kielen
An dëser Lëscht vun den nationale Monumenter an der Gemeng Kielen sinn all national Monumenter opgezielt, déi an der lëtzebuergescher Gemeng Kielen ze fanne sinn (Stand: ).
Ofgerappt
Ofgerappt, obwuel s'um Zousazinventaire stoungen, goufen :
Schéimerech
Legend: MN – Immeubles et objets classés monuments nationaux; PCN - Patrimoine culturel national; PMN - Immeubles et objets proposés au classement comme monument national; ICMN/ICPCN - Intention de classement; IS – Immeubles et objets inscrits à l'inventaire supplémentaire
Louschlëssel
E Louschlëssel ass e Geschier mat dem d'Lou vun engem Eechestamm oder vun de méi décken Eechenäscht lassgemaach gëtt. De Schlëssel gëtt ënner d'Schuel eragedréckt an dann ugehuewen bis d'Lou lassgeet. D'Lou vun de klengen Äscht, de Louklëppelen, gëtt mam Louhummer erofgemaach.
Pernes-lès-Boulogne
Pernes-lès-Boulogne ass eng franséisch Gemeng am Departement Pas-de-Calais an der Regioun Hauts-de-France.
Joaquín Luis Romero Marchent
Den Joaquín Luis Romero Marchent, gebuer als Joaquín Luis Romero Hernández Marchent de 26. August 1921 zu Madrid an och do gestuerwen de 16. August 2012, war e spuenesche Filmregisseur an Dréibuchauteur.
Hien huet och Filmer ënner de Pseudonymme José Romero Marchent, J.R. Marchent, Jose Hernandez a Paul Marchenti gedréint. Regie huet hien an 21 Kinosfilmer gefouert. Donieft huet hien och fir 21 Filmer d'Dréibuch geschriwwen.
Landfläch
Als Landfläch, Landmass oder Festland gëtt an de Geowëssenschafte (besonnesch an der Geographie) deen Deel vun der Äerduewerfläch bezeechent, dee sech iwwer de Mieresspigel erhieft an och bei Flut net vum Waasser bedeckt gëtt.
D'Landfläch vun der Äerd huet ongeféier 149,4 Millioune km² – also 29,3 % vun der Äerduewerfläch – an entfällt haaptsächlech op d'Kontinente: Eurasien (geographesch-geologeschen Iwwerbegrëff fir Europa an Asien), Afrika, Amerika (Nordamerika, Mëttelamerika a Südamerika), Antarktis an Australien.
Dobäi bezeechent ee kontinental (zesummenhängend) Landmasse als Festland. Landfläche, déi direkt un d'Mier grenzen, heeschen Küste. Am Géigesaz dozou steet d'Banneland, eng no alle Säiten wäit vum Mier distanzéiert Landfläch.
Kleng a verstreet Landflächen am Mier, a Séien oder Flëss ginn Insele genannt a ginn net zum Festland gezielt. Bei groussen Inselgruppe gëtt d'Haaptinsel als Festland bezeechent an déi der Haaptinsel virgelagert küstenno Inselen als Nieweninselen.
Landfläche reagéieren am Géigesaz zu de Waasserfläche ganz séier a staark op d'Sonnenastralung, well si eng méi kleng spezifesch Wäermt wéi d'Waasser hunn. Dofir killt d'Land iwwer Nuecht méi séier of wéi d'Mier a wiermt sech am Dag méi séier op. Wat d'Landmass méi grouss ass, ëmsou méi däitlech weist sech dësen Effet an ass typesch fir e kontinentaalt Klima.
Kuckt och
Lục địa 地
Niederkail
Niederkail ass en Duerf an der Äifel am Landkrees Bernkastel-Wittlich (Rheinland-Pfalz) mat ëm déi 650 Awunner (2011).
Kierch Furen
D'Kierch zu Furen ass eng kathoulesch Kierch déi zur Par Parc Our Saint-Nicolas, zum Dekanat Norden an zu der Gemeng Tandel gehéiert.
Azerailles
Azerailles ass eng franséisch Uertschaft a Gemeng am Departement Meurthe-et-Moselle an der Regioun Grand Est, am Dall vun der Meurthe.
Niederkail
An engem Dokument vun 1070 ass en éischten Hiwäis op Niederkail ze fannen, an zwar als Wunnsëtz vum Edelmann Godefried von der Keyle, deen do zwou Waassermillen am Betrib hat, eng um ieweschten an eng aner um ënneschte Laf vum “Kailbach”. An engem Dokument aus dem Joer 1211 geet rieds vun engem “Geradus de Kele”, deen e Prozess géint d'Abtei Himmerod féiert wéinst engem Terrain uefzeg vun “Kele et Langescheit” (Niederkail a Landscheid).
Kierch Furen
De Patréiner vun der Kierch ass den hellege Stephanus (Étienne), deem säi Fest de 26. Dezember gefeiert gëtt.
Azerailles
D'Uertschaft läit eng 18 km südëstlech vu Lunéville op enger Héicht vun 258 Meter, seng Awunner ginn Acervalliens genannt.
Niederkail
Eng vun de bekannte Perséinlechkeete vun Niederkail ass den “Eifeldichter” Peter Zirbes, deen do 1825 gebuer gouf an och do 1901 gestuerwen ass, mä zu Landscheid begruewe gouf, well Niederkail kee Kierfecht hat. Ufanks vun den 1970er Joren huet d'Gemeng Landscheid säi fréiert Wunnhaus zu Niederkail kaaft, dono renovéiert an e Musée doraus gemaach. Zu Niederkail gëtt et och eng Strooss, déi säin Numm dréit.
Kierch Furen
D'Kierch steet zu Furen an der Kierchestrooss, déi op engem Enn mam CR354 an op deem aneren Enn mat der N17B verbonnen ass.
Se gouf den 2. Mäerz 2018 als nationaalt Monument klasséiert.
Garfield
Garfield ass eng Comicsserie, déi vum Jim Davis zanter 1978 publizeiert gëtt. Den Haaptpersonnage ass den eponyme Kueder, dee gär seng bësseg Kommentaren zum Beschte gëtt. Den Numm kënnt vum Jim Garfield Davis, dem Bop vum Jim Davis. Aus dem Comic sinn eng Rei Merchandising-Produkter entstanen.
Garfield de Kueder
De Garfield gouf an engem italieenesche Restaurant mam Numm Mamma Leoni's gebuer. Den deemolege Meeschter vum Garfield huet sech missen tëscht dem Garfield oder der Faillite vum Restaurant entscheeden. Sou koum et, datt de Garfield an e Geschäft fir Déiere koum. Do huet den Jonathan Arbuckle, genannt Jon, de Garfield kaaft. Hie seet dozou: "Ech wollt eng Kaz kafen a krut eng Lasagne mat Pelz a Patten".
Pooky de Petzi
Och wann et dacks ausgesäit, wéi wann de Garfield relativ béis mat senge Matmënschen/-déiere wier, huet en se am Generellen awer gär, genausou, wéi säi Petzi Pooky, mat deem en heiansdo schwätzt. De Petzi huet en an engem Tirang fonnt, an ass zanterhier säi beschte Kolleeg. Enges Daags, wéi de Pooky en A verluer hat, huet en den Jon gefrot fir em en neit fir Chrëschtdag ze schenken. De Garfield protegéiert de Pooky ëmmer a schwätzt mat him, wéi wann en och en Déier wier.
Odie
Den Odie ass dem Jon säin Haushond an dem Garfield säi Matbewunner. Den Odie gëtt als manner intelligent duergestallt. Och wann en heiansdo clever Schachzich mécht, fir sech um Garfield ze revanchéieren. Hie gëtt mat enger iwwerdimensionaler Zong duergestallt, wann en hechelt. Wann en awer bei de wéenegen Occasiounen net hechelt, verschwënnt seng Zong; wouhin, ass fir de Garfield onerkläerlech. Den Odie huet, ausser an e puer seelene Fäll, keng autonom Denk-/Sproocheblos. Duerch seng Eefällegkeet, wierkt den Odie op de Lieser sympathesch.
An enger Zeechnung vum 27. Abrëll 1989 gesäit een den Odie, nodeems de Garfield an de Jon aus dem Haus goungen, klassesch Musek lauschteren an d'Novell Krich a Fridden vum Leo Tolstoi lauschtert. Et gëtt am Laf vun der Comicserie nach weider Evenementer, bei deenen un der mannerwäerteger Intelligenz vum Odie ze zweiweln ass. Déi enk an zugläich komesch Verbindung, déi tëschent dem Odie an dem Garfield besteet, gëtt virun allem an der Geschicht “Hir kommt Garfield” däitlech, wou den Odie vun engem Hondsfänkert gefaange gëtt an de Garfield an déiwer Trauer ass, well den Odie net méi do ass an e Liewen ouni den Odie traureg wier.
Jonathan Arbuckle
Jonathan Arbuckle, Jon genannt, ass en Aussesäiter. Hien huet vill Problemer fir sech sozial z'integréieren. An der Comicserie gesäit een hien dacks als gelangweilte Mënsch. Hien ass de Besëtzer vum Garfield a vum Odie. Iwwer d'Joren huet hien en hellbloe Polo un, deen immens erausstécht. Säi Mësserfolleg bei Fraen huet hie gréisstendeels senger Aart a Weis fir mat Fraen ze schwätzen a sengem gewinnegsbedierftege Kleedungsstil ze verdanken. Hien ass uewedrann nach immens ongeschéckt an alldeegleche Situationen, sou datt ee beim Liese Matleed mat him kann hunn. Hien hat sech awer iwwer déi ganz Zäit fir eng Fra intresséiert. Et war d'Véidoktesch vum Garfield a vum Odie, Liz. Mat hir ass hien och spéider zesummenkomm, wat fir en net immens soziale Mënsch schwéier ass. Vu Beruff hier ass den Jon Comiczeeschner.
Dr. Liz Wilson
D'Liz Wilson ass dem Jon seng grouss Léift an dem Garfield an dem Odie seng Véidoktesch. Den Jon hat d'Liz dacks gefrot fir eppes zesummen ze maachen, mee d'Äntwert war ëmmer déi selwecht: Nee. De Jon huet de Garfield dacks méi oder manner an dem Liz seng Praxis forcéiert, fir kënne beim Liz ze sinn. Ufanks hunn déi zwéi sech e puermol getraff, mee all Rendez-vous ass an enger Katastroph op en Enn gaangen. Méi spéit hate se bei hiren Treffe méi Succès, a sou hu sech den 19. Dezember 1981 déi éischt Kéier gekësst a goufen dono eng Koppel. D'Liz ass net nëmmen am Comic ze gesinn mee och an de Filmer. D'Liz huet e rouege mee och sarkastesche Charakter an ass relativ tolerant vis-à-vis vum Jon a sengen Ausrutscher. Hatt huet och probéiert, sech gutt mam Garfield ze halen, mee dee war jalous op hatt an der Meenung, datt et net a säi Liewe géif passen, an him seng Roll am Mëttelpunkt vum Geschéie a Fro stelle géif.
Filmer a Merchandising
De Garfield gouf 2004 fir d'éischt verfilmt. Et war keen Zeechentrickfilm. 2006 koum d'Fortsetzung eraus. Et gëtt weiderhin och Tasen, Petzien, Bicker, Telleren, Handdicher asw. mat Garfield-Motiver drop. Dës Produite ginn an 111 Länner verkaaft a generéiere pro Joer e Benefice vu 750 Millioune bis 1 Milliard US-Dollar Ausserdeem gouf et an den 1980er Joren e Lauschterspill.
Soss
An dräi Länner heescht de Garfield anescht: an der schweedescher Iwwersetzung heescht e Gustav, an an zwee aneren nordeuropäesche Länner huet en och en nordeschen Numm.
Theta Aurigae
Den Theta Aurigae (θ Aurigae / ϑ Aurigae) ass en Ap-Stär am Stärebild Auriga mat enger visueller Hellegkeet vu ronn 2,7 mag a läit ongeféier 170 Liichtjoer vun eis ewech. Op enger Distanz vu knapps 4 Bousekonne läit e potentielle Begleetstär mat der Spektralklass G2 V a mat enger visueller Hellegkeet vu 7,2 mag. Wann et sech (wat nach net sécher ass) ëm en Duebelstäresystem handelt, da wier d'Ëmlafperiod am Beräich vu 700 Joer.
Adam Chenot
Den Adam Chenot, gebuer den 19. August 1722 zu Habaru, deemools am Herzogtum Lëtzebuerg, haut eng Uerschaft an der Gemeng Léglise an der Provënz Lëtzebuerg, an den 12. Mee 1789 zu Wien gestuerwen, war ee lëtzebuergeschen Dokter an der Medezin an Auteur.
Den Adam Chenot huet zu Wien Medezin studéiert an do den 11. Mee 1755 säin Dokteschdiplom kritt. Direkt duerno krut en d'Geleeënheet, a Siwebiergen (och Transsylvanie genannt), am deemolege Kinnekräich Ungarn, dat a Personalunioun mat Éisträich stoung, d'Pescht ze bekämpfen.
Pierre Thomas (Paschtouer)
De Pierre (Peter) Thomas, gebuer den 3. Januar 1793 zu Bruch a gestuerwen de 17. Mäerz 1870 zu Iechternach, war e lëtzebuergesche Geeschtlechen.
De Pierre Thomas ass den 19. September 1818 zu Metz zum Priister geweit ginn. Vum 1. Oktober 1818 u war hie Vicaire zu Bartreng a vum 1. Abrëll 1823 Paschtouer zu Stroossen. Den 22. November 1837 huet de Bëschof vun Namur hien Deche gemaach; hie war zoustänneg fir d'Pare vum Kanton Lëtzebuerg-Nord, déi deemools wéi de Gros vum Land zënter 1830 zu der Belsch gehéiert hunn.
Adam Chenot
Hie war eng Zäit "Protomedicus" zu Hermannstadt (haut Sibiu a Rumänien), duerno huet en zu Wien geschafft.
Pierre Thomas (Paschtouer)
Dechen zu Iechternach
Den 21. Mee 1842 koum de Pierre Thomas als Dechen (curé-doyen) op Iechternach. Hien huet sech vun Ufank u fir d'Ausbessere vun der Parkierch an der Muttergotteskapell agesat. An der Parkierch huet hien 1846 den Duxall méi niddreg leeë gelooss an op seng Käschten eng nei Uergel baue gelooss. Ronderëm d'Kierch huet hien 1853 zwou nei Trapen uleeë gelooss. E besonnescht Uleies war him d'Restauratioun an d'Vergréisserung vun der Kräizkapell. Viraarbechten hunn 1849 ugefaangen an d'Aarbechten hu sech bis 1864 higezunn. Och hei huet den Thomas eege Suen dragestach, nieft ëffentleche Gelder a private Spenden.
Äerdgeschicht
D'Äerdgeschicht ass deejéinege Beräich vun der Naturgeschicht, dee sech mat der Genesis an der Entwécklung vum Planéit Äerd beschäftegt. Heizou ziele verschidde Fuerschungsgebidder:
Pierre Thomas (Paschtouer)
Dem Willibrord säi Graf
Den 19. Dezember 1861 huet den Dechen Thomas zesummen mat enger heifir ernannter Kommissioun dem Willibrord säi Graf opmaache gelooss an e Protokoll iwwer den Zoustand vun de Reliquien (Knachen) opgestallt, deen un de Provikar Adames geschéckt gouf.
Äerdgeschicht
Déi onbelieft Natur gëtt vun der Geologie an hiren Deelgebidder ofgedeckt, den Urspronk an d'Entwécklung vun der Äerd als Ganzes ass Géigestand vun der Kosmologie. D'Entwécklung vun der Äerd am Kader vum Sonnesystem an der Galaxis gëtt vun der Planetologie ënnersicht. D'Klimageschicht gëtt vun der Paleoklimatologie erfuerscht.
D'Entwécklung vu Planzen- an Déierwelt inklusiv dem Mënsch op der Äerd gëtt vun der Paleontologie ënnersicht, mat den Disziplinne Paleobotanik, Paleozoologie a Paleoanthropologie.
Pierre Thomas (Paschtouer)
D'Rettung vun der Iechternacher Basilika
Am Joer 1868 waren d'Aarbechten ofgeschloss. Déi feierlech Konsekratioun vun der nei erstanener Kierch am September 1868, déi mat dem P. Thomas sengem 50järege Priisterjubiläum zesummegefall ass, war sécher den Héichpunkt vun deem senger Carrière. De Programm vun de Feierlechkeeten, déi sech iwwer véier Deeg higezunn hunn, huet esou ausgesinn: feierlechen Empfang vum Bëschof (20. September); Konsekratioun vun der Kierch (21. September); Feier vum Thomas sengem Priisterjubiläum (22. September); feierleche Requiem (23. September).
Äerdgeschicht
D'Glidderung vun der Äerdgeschicht hält sech un d'Geologesch Zäitskala.
Pierre Thomas (Paschtouer)
D'Rettung vun der Iechternacher Basilika
Vum Mee 1869 u gouf d'Sonndesmass an der Basilika zelebréiert. D'Parkierch war awer nach ëmmer d'Péitrus a Paulus-Kierch.
Gemeng Tënten
Déi fréier Gemeng Tënten war bis den 31. Dezember 2017 eng lëtzebuergesch Gemeng am Äischdall, am Kanton Miersch.
Den 1. Januar 2018 ass si mat der Gemeng Béiwen-Atert zu der neier Gemeng Helperknapp fusionéiert.
Geographie
Um ëstlechsten Deel vun der deemoleger Gemeng steet de Klaushaff, dee westlechste Punkt läit um Krécklesbierg hanner Rued, deen nërdlechste bei der Maandelbaach. No bei der Bréck bei der N12 ass dee Südlechsten ze fannen.
Déi déifst Plazen an der fréierer Gemeng si laanscht d'Äisch, déi zu Buer op enger Héicht vun 246 m leeft, zu Aansebuerg 236 m an am Mariendall 236 m.
Fusioun
Den 1. Januar 2018 huet d'Gemeng Tënten mat der Gemeng Béiwen-Atert fusionéiert. Dës Fusioun de 25. Mee 2014 an engem Referendum mat 69,5 % zu Béiwen a mat 64,5 zu Tënten guttgeheescht. De 24. Februar 2016 huet d'Chamber eestëmmeg dem Gesetz fir déi Fusioun, zum 1. Januar 2018, zougestëmmt. Den Numm vun der neier Gemeng ass "Gemeng Helperknapp". An enger éischter Phas war geplangt, datt och d'Gemeng Sëll sollt mat fusionéieren, déi schlussendlech awer een anere Wee gaangen ass.
Regierungsbezierk Gießen
De Regierungsbezierk Gießen ass ee vun dräi Regierungsbezierker am däitsche Bundesland Hessen. E steet an der Hierarchie tëscht de Landkreesser an der Landesregierung.
De Verwaltungssëtz ass zu Gießen.
Liev Schreiber
Den Isaac Liev Schreiber, gebuer de 4. Oktober 1967 zu San Francisco am Bundesstaat Kalifornien, ass en US-amerikanesche Schauspiller. , ,
Hien huet seng Carrière als Theaterschauspiller am Joer 1993 an als Filmschauspiller 1994 ugefaangen. 4-mol war hie fir e Golden Globe Award an 3-mol fir e Primetime Emmy Award nominéiert.
Hien ass en Hallefbrudder vum Pablo Schreiber. Vun 2005 bis 2016 huet hien zesumme mat der Schauspillerin Naomi Watts gelieft.
Mars-Trojaner
Mars-Trojaner sinn Asteroiden, déi op der Bunn vum Planéit Mars lafen, woubäi si awer ëm 60° virdru resp. hannendru lafen. Nëmmen op deenen zwéi Punkte vun der Ëmlafbunn, de Lagrange-Punkten L4 an L5, ass eng Asteroidebunn stabil. Si gi wéi honnert Klengkierper op der Jupiter- an Neptunbunn Trojaner genannt. Als éischte Mars-Trojaner gouf am Joer 1990 (5261) Eureka entdeckt. Bis 2009 ware véier Mars-Trojaner bekannt (kuckt Trojaner-Asteroiden). De véierte gouf 2007 entdeckt, obschonn hien zanter 1998 op Fotoen ze gesi war.
Pittefaux
Pittefaux ass eng franséisch Gemeng am Departement Pas-de-Calais an der Regioun Hauts-de-France.
Administrativ Juegd
Eng administrativ Juegd ass eng Juegd, déi vum zoustännege Minister am allgemengen Interessi ordonéiert ka ginn, sief et op eng schrëftlech a motivéiert Ufro vun alle Betraffenen hin, sief et aus eegener Initiativ, an dat op allen Terrainen, och op deenen, wou d'Juegd verbueden, suspendéiert oder limitéiert ass, an och an deenen Zäiten, wou d'Juegd zou ass.
Bedingungen
Eng administrativ Juegd kann ënner follgende Bedingungen ordonéiert ginn:
Ier de Minister d'Juegd ordonéiert, informéiert hien de Piechter, eventuell och d'Proprietäre vun den zeréckgezunnene Parzellen an d'Proprietäre, vun den Terrainen, wou d'Juegd verbueden ass, iwwert seng Intentioun a setzt en Delai fir déi néideg Moossnamen ze huelen.
Wann dorops hin näischt oder net genuch geschitt, dann ordonéiert de Minister d'Juegd, nodeems hien déi concernéiert Parteien informéiert huet, an och den Avis vum ieweschte Juegdconseil gefrot huet.
Wien organiséiert se
D'Natur- a Bëschverwaltung organiséiert, dirigéiert an iwwerwaacht se. D'Verwaltung leet och fest, wien däerf participéieren. Alleguerten, déi arméiert hëllefen, mussen e gültege Juegdschäin hunn.
Wie bezilt se
An den anere Fäll muss de Staat fir d'Onkäschten opkommen.
Jean-Pierre Grégoire
De Jean-Pierre Grégoire, gebuer de 16. Februar 1936 zu Stroossen, ass ee lëtzebuergesche Wëssenschaftler, Spezialist vun der Käilschrëft a vun der sumerescher Kultur, an en Historiker.
Säi Liewen a säi Wierk
De Jean-Pierre Grégoire, Jong vum fréiere Minister a Chamberspresident Pierre Grégoire, huet ouni grouss Begeeschterung e puer Joer am Stater Kolléisch verbruecht, do awer, am Professer Biermann senge spannende Geschichtscoursen, de Virus fir d'Antiquitéit a fir déi al Kulturen opgeraf. Hien huet sech dunn awer zu Paräis an der Académie de peinture de la Grande Chaumière ugemellt an huet niewelaanscht Geschicht studéiert.
Säi Goût fir d'Molen huet hien dozou bruecht, sech fir déi egyptesch Schrëftzeechen (Hieroglyphen) z'intresséieren. Sou gouf hie Schüler vum Chanoine Étienne Drioton, Generaldirekter vum Service vun den egypteschen Antiquitéiten, an huet sech an de Studium vun der egyptescher Epigraphik a vun den Hieroglyphen aweie gelooss. Well awer déi egyptesch Texter inhaltlech repetitiv an zimmlech langweileg waren, huet de Jean-Pierre Grégoire decidéiert, sech mat aneren ale Schrëftzeechen ofzeginn, an zwar mat der Käilschrëft aus dem mesopotamesche Raum.
Hien huet sech deemno an d'École du Louvre gemellt, wou hien dunn de grousse Spezialist André Parrot, Chefconservateur vum Musée du Louvre, als Meeschter krut. Donieft huet de Jean-Pierre Grégoire sech an der École pratique des hautes études ageschriwwen, wou d'Fachleit vun der Sektioun 4 d'Entzifferen an d'Interpretéiere vun de Käilschrëftzeechen dozéiert hunn.
Am mesopotamesche Raum hu sech am Laf vun der Zäit verschidden Zivilisatiounen ofgeléist, soudatt et do ënnerschiddlech Sproochen a Schrëfte gouf. De Jean-Pierre Grégoire huet sech fir de Studium vun der sumerescher Kultur am 3. Joerdausend viru Christus entscheet, mat besonneschem Intressi fir d'Stad Ebla. No enger Thees, déi hien an der École pratique des hautes études verdeedegt huet, ass hien op Heidelberg bei de Professer Falkenstein weiderstudéiere gaangen. Hien hat och d'Geleënheet, ee Fuerschungsjoer am Noen Osten, bei de Spezialiste vun der École de Jérusalem, ze verbréngen.
Zeréck zu Paräis gouf de Jean-Pierre Grégoire Chercheur am CNRS (Centre national de la recherche scientifique), wou hien du bis zur Pensioun geschafft huet. Hien huet ë. a. de ganze Stock vu ronn 1400 Texttablette vun der Bodleyan Library vum Ashmolean Museum iwwersat a publizéiert. Hien huet och am British Museum, op der Universitéit vun Oxford an zu Berlin gefuerscht. Do war hie wärend zwanzeg Joer "Gastdozent" op der Fräier Universitéit vu Berlin. Mä och zu Lyon huet de Grégoire jorelaang Coursen op der Universitéit ginn. Hien huet awer d'Zäit fonnt, fir den éischte sumereschen Dictionnaire erauszeginn. Wat seng méi theoreetesch Recherchen ubelaangt, do huet hie sech vill mam Alldagsliewe vun de Sumerer ofginn, besonnesch mat Problemer vun der Agrarwirtschaft.
Haut lieft de pensionéierten, mä ëmmer nach aktive Jean-Pierre Grégoire am Pays de Couches an der Bourgogne.
Luxemburgia ciliatibracteata
D'Luxemburgia ciliatibracteata ass eng Planzenaart aus der Gattung Luxemburgia an der Famill vun den Ochnaceae.
Se gouf 1981 vum franséische Biolog Claude Henri Léon Sastre beschriwwen.
Circuit auto-pédestre
E Circuit auto-pédestre ass e Wanderwee zu Lëtzebuerg dee vun der Generaldirektioun fir Tourissem am Wirtschaftsministère ënnerhale gëtt. Et gëtt 201 där Wanderpied am Land. D'Iddi ass, datt ee mam Auto op eng Plaz fiert, wou den Depart ass, an och do erëm, no engem Tour tëscht 4 a 16 km, ukënnt.
Geschicht
1966 gouf d'Netz vun Autopedesteren agefouert, et gouf dunn 20 Tier. Zwee Joer drop waren et der duebel sou vill. Mëtt vun den 1970er Jore gouf et 86 Auto-Pédestres, an nach eng zéng Joer méi spéit der 170. An den 1990er Jore gouf déi aktuell Zuel vun eppes iwwer 200 Tier erreecht.
Markéierung
Vun 2022 bis Mêtt 2023 ginn d'Weemarkéierunen no an no geännert: Amplaz vum dräieckege Feil kënnt eng blo Raut. Dës nei Schëltercher ginn esou ubruecht, dass een, anescht wéi virdrun, de Circuit a béid Richtunge goe kann. Bei den Departs-Schëlter kënnt e QR-Code bäi, sou datt een de Wee och Online nokucke kann. .
Danny Kaye
Den Danny Kaye, gebuer als Daniel David Kaminsky den 18. Januar 1911 zu Brooklyn a gestuerwen den 3. Mäerz 1987 zu Los Angeles a Kalifornien, war en US-amerikanesche Schauspiller, Komiker a Sänger.
Regierungsbezierk Schwaben
Schwaben ass e Bezierk wéi och ee vun de siwe Regierungsbezierker am däitsche Bundesland Bayern.
De Verwaltungssëtz vum Regierungsbezierk ass zu Augsburg.
Two Tickets to London
Two Tickets to London ass en US-amerikanesche Film vum Edwin L. Marin aus dem Joer 1943.
Ëm wat geet et am Film?
Am Zweete Weltkrich soll den Dan Driscoll Schold um Ënnergang vun engem Schëff sinn…
Nécropole nationale «Le Luxembourg» - « Le moulin de Cauroy »
D'Nécropole nationale «Le Luxembourg» - « Le moulin de Cauroy » war e klengen Zaldotekierfecht an der franséischer Uertschaft Hermonville an der Marne eng ronn 6 Kilometer nordwestlech vu Reims. De Kierfecht hat eng Fläch vu knapps 2,5 Ar.
Um Kierfecht louchen 12 franséisch Zaldoten, dovun 8 onbekannter, all vum 119. Infanterieregiment, déi am Éischte Weltkrich bei de Kämpf ëm d'Ferme du Luxembourg gefall waren. De Kierfecht war 1914 ugeluecht ginn an 1922 gouf en nei amenagéiert. E louch laanscht D'Nationale 44, haut Departementale 944, nëmmen e puer honnert Meter vum Bauerenhaff ewech.
2007 goufen déi Gefalen op den Zaldotekierfecht vu Cormicy iwwerfouert. Vum ale Kierfecht ass bis op eng Mauer laanscht d'Strooss haut näischt méi ze gesinn.
Zu Hermonville gëtt et nach en Zaldotekierfecht den Hermonville Military Cemetery, op deem brittesch Zaldote leien.
NGC 1128
Den NGC 1128 ass eng hantelfërmeg Radiogalaxis am Galaxiëkoup Abell 400. Si läit am Stärebild Cetus an ass am Zentrum vun der Radioquell 3C75. Si rifft d'Radioemmissioun duerch zwee supermassiv schwaarz Lächer an hiren Jets ervir, déi sech am Ofstand vu 25.000 Liichtjoer ëmkreesen an eventuell am Gaang si mateneneen ze verschmëlzen. D'Entdeckung vum NGC 1128 gëtt dem Lewis A. Swift zougeschriwwen, obwuel se ronn 5 Bouminutte vun där Positioun ofwäicht, déi 1886 publizéiert gouf.
Air liquide
Air liquide, fréier L'Air Liquide, ass e franséischen Industriegrupp vun internationalem Ëmfang, spezialiséiert op Industriegasen, d. h. Gase fir Industrie, Gesondheet, Ëmwelt a Fuerschung.
S'ass an achtzeg Länner ronderëm d'Welt present an huet méi wéi 3,6 Millioune Clienten. D'Air Liquide Group ass op der Paräisser Bourse opgezielt a gëtt am CAC 40, Euro Stoxx 50 an FTSE4Good Indizes gefouert.
Classique des Alpes 1993
Déi '''3. Classique des Alpes''' gouf den 23. Mee 1993 gefuer.
Et war déi aacht Kompetitioun vun der Coupe de France 1993.
Raymond Simonelli
De Raymond Simonelli, gebuer den 30. November 1911 a gestuerwen..., war e lëtzebuergesche Foussballspiller.
Hien huet de 14. an 28. Abrëll 1935 fir déi lëtzebuergesch Foussballnationalekipp gespillt an dobäi 1 Gol geschoss.
Astropeiler Stockert
Den Astropeiler Stockert bei Eschweiler am nordrhäin-westfälesche Krees Euskirchen ass e Radioteleskop um Bierg Stockert an der Äifel.
Geographesch Lag
Den Astropeiler Stockert steet am Äifeldeel Münstereifeler Wald um 433 Meter héije Bierg Stockert – direkt ëstlech vu senger Spëtzt.
Geschicht
Um Stockert gouf tëscht 1955 a 1956 mam Astropeiler Stockert (och Radio-Observatoire Stockert genannt) dat éischt däitscht Radioteleskop opgeriicht. D'Aweiung war de 17. September 1956. Den Teleskopspigel huet en Duerchmiesser vu 25 m a weit 90 Tonnen. Bis 1993 hunn d'Universitéit Bonn an d'Max-Planck-Institut fir Radioastronomie d'Anlag benotzt. Vun 1979 un, gouf d'Anlag fir Studentenausbildung gebraucht.
Zanter 1999 steet d'Anlag als Industriemonument ënner Denkmalschutz a gehéiert zanter 2005 der NRW-Stëftung. Den 2. Mee 2010 gouf de Radioteleskop a Presenz vun der Stiftung NRW, der stellvertriedender Landrätin vum Krees Euskirchen, dem Buergermeeschter vun der Stad Bad Münstereifel an de Vertrieder vun den Uertsparteie feierlech frësch opgemaach. Et gëtt weiderhi wëssenschaftlech am Radioteleskop geschafft an zwar an der Benotzung als ausserschoulesch Léierplaz. Intresséiert Léierpersonal gëtt op der Plaz an d'Matière agewisen, fir dat Wëssen am Astropeiler selwer un d'Studente weiderginn ze kënnen. Membere vum Ënnerstëtzungsveräin, dee sech z. B. aus Funkamateuren, Hobby-Astronomen oder souguer wëssenschaftlech aktive Radioastronomen zesummesetzt, stinn hinnen dobäi zur Säit.
Joseph Colabianchi
De , gebuer den 9. Dezember 1905 a gestuerwen de 24. Abrëll 1982, war e Lëtzebuerger Schräiner um Belair an der Stad Lëtzebuerg.
De Colabianchi war Prisonéier am KZ zu Hinzert an zu Mauthausen, huet den Holocaust awer iwwerlieft. Nom Krich huet hie mat hëlzen Dunnen aus dem KZ e Kräiz gezammert an et Enn 1945 zu Hinzert op där Plaz opgestallt, wou d'Lëtzebuerger Affer begruewe gi waren.
Den 8. Mäerz 1946 gouf dat sougenannt Hinzerter Kräiz um Nikloskierfecht iwwer de Griewer vun de lëtzebuergesche Krichsaffer, deenen hir stierflech Iwwerreschter heembruecht gi waren, opgestallt.
Bernhard Rhein
De Bernhard Rhein, gebuer den 12. Oktober 1915 a gestuerwen..., war e lëtzebuergesche Foussballspiller.
Hien huet den 11. Abrëll 1937 an den 30. Januar 1938 fir déi lëtzebuergesch Foussballnationalekipp gespillt.
Schmëdd (Ëlwen)
D'Schmëdd (lokal: Schmëtt ) ass e Lieu-dit an der Gemeng Ëlwen.
Geographie
D'Schmëdd läit op enger Héicht vu 540 m nërdlech vun Huldang an ass déi nërdlechst Uertschaft vu Lëtzebuerg. Se läit direkt op der belscher Grenz, op der Nationalstrooss 7, déi do an déi belsch N68 a Richtung Vielsalm iwwergeet.
Tëscht 1839 an 1919 war op der Schmëdd de lëtzebuergesch-belsch-preiseschen Dräilännereck.
Haut ass do en Akafszentrum an e puer Bensinnsstatiounen.
Morphologie
Morphologie (vum griicheschen μορφή, morphé, „Gestalt, Form“, an λόγος, lógos, „Wuert, Léier, Vernonft“) ass d'Léier vun de Formen an hiren Ëmännerungen. Si ass en Deelgebitt a ville Wëssenschaften:
Kuckt och: Morphing
Monge (Moundkrater)
De Monge ass en Aschlagkrater am Oste vun der viischter Moundsäit, um südëstleche Rand vum Mare Fecunditatis, südwestlech vum Krater Cook an nordëstlech vum Krater Santbech.
Rue des États-Unis
D'Rue des États-Unis ass eng Strooss am Garer Quartier vun der Stad Lëtzebuerg. Se verleeft als Verlängerung vum Boulevard de la Pétrusse vun der Antwerpener- bis bei d'Stroossbuerger-Strooss.
Monge (Moundkrater)
De Kraterrand ass onreegelméisseg geformt, normal erodéiert a bannen huet e vill Strukturen.
Rue des États-Unis
Geschicht
Am Ufank vum 20. Joerhonnert huet d'Strooss nach „Rue Mackel“ geheescht,.
Monge (Moundkrater)
De Krater gouf 1935 vun der I.A.U. nom franséische Mathematiker Gaspard Monge genannt.
Rue des États-Unis
Geschicht
Ënner der däitscher Besatzung (1940 - 1944) war d'Strooss an „Theodor-Körner-Straße” ëmgenannt ginn, nom preiseschen Dichter a Krichskommissär Theodor Körner deen am Lützow sengem Freikorps, géint d'napoleonesch Truppe gekämpft hat.
Den haitegen Numm vun der Strooss geet engersäits zeréck op d'Auswanderung vu ville Lëtzebuerger an Nordamerika tëscht 1850 an 1900 an anersäits op d'Befreiung vum Land duerch déi alliéiert amerikanesch Truppen am November 1918, um Enn vum Éischte Weltkrich.
Dirty Crows
Dirty Crows ass eng lëtzebuergesch Rockband vun Dikrech.
Bandgeschicht
De Marc Bonert, de Mauro Fiermonte an den Daniel Frantz hunn tëscht 2005 an 2010 an der Band Artis Dead gespillt. Nodeem déi sech opgeléist huet, hu si zesumme mam Philippe Bonert 2010 d'Dirty Crows gegrënnt. Op Lëtzebuergesch kann een den Numm mat Knaschteg Kréien iwwersetzen.
Regierungsbezierk Karlsruhe
De Verwaltungssëtz ass zu Karlsruhe.
Dirty Crows
Bandgeschicht
Wärend dem Mäerz 2012 hunn d'Dirty Crows mat enger Crowdfunding-Aktioun en Effort gemaach, Fonge fir d'Produktioun vun engem Studiosalbum zesummenzekréien. Dobai sinn d'Leit opgeruff ginn, der Band Suen z'iwwerweisen a kruten als Géigeleeschtung bestëmmt Avantagen (z. B. fir d'Iwwerweise vu 25 € krut een e signéierte Bandposter, eng Live-CD an et konnt ee gratis Lidder vum neien Album eroflueden).
Am Abrëll 2012 hunn de Luc Bonert an den Daniel Oliveira Carneiro mat den Dirty Crows de Museksvideo Eat It Baby gedréint. De 26. Mee huet d'Band hiren Album Got No Chance Against Rock 'n' Roll um Food For Your Senses Festival presentéiert. De selwechten Dag ass och déi digital Single The Kalashnikov Blues verëffentlecht ginn.
Am Februar 2015 hunn d'Dirty Crows op hirer Facebooksäit bekannt ginn, dat si sech vun hirem Frontmann Marc Bonert getrennt hunn. Doropshin hu si en neie Sänger a Gittarist gesicht, mee d'Grupp ass net méi weider opgetrueden an et huet een näischt méi vun hir héieren, och wann offiziell keng Trennung bekannt gemaach gouf.
Volkrange
Volkrange (lb:Wolkreng) ass eng franséisch Uertschaft a fréier Gemeng am Departement Moselle an der Regioun Grand Est.
Volkrange läit ongeféier 6 Kilometer westlech vun Diddenuewen an ass eng fréier Gemeng déi 1969 un Diddenuewen ugeschloss gouf.
Dirty Crows
Bandgeschicht
D'Grupp huet als Virband ënner anerem mat Papa Roach an Jennifer Rostock gespillt.
Lynn Collins
D'Collins gouf gréisstendeels mat hirer Roll als Dejah Thoris am Film John Carter an och mat Rollen a Filmer Uncertainty, X-Men Origins: Wolverine an anerer bekannt.
Baccarat
Baccarat ass eng franséisch Stad a Gemeng am Departement Meurthe-et-Moselle an der Regioun Grand Est am Dall vun der Meurthe.
D'Stiedche läit eng 23 km südëstlech vu Lunéville op enger Héicht vun 268 Meter. Seng Awunner gi Bachamois genannt.
Wimereux
Wimereux ass eng franséisch Gemeng am Departement Pas-de-Calais an der Regioun Hauts-de-France.
Théodore Mergen
Dem Théodore Mergen, gebuer den 10. August 1841 zu Steesel, a gestuerwen den 9. August 1908, war e lëtzebuergesche Sculpteur.
Hie war de Papp vum Jean-Théodore Mergen, deen och Sculpteur war.
Luxemburgia flexuosa
D'Luxemburgia flexuosa ass eng Planzenaart aus der Gattung Luxemburgia an der Famill vun den Ochnaceae.
Se gouf 1981 vum franséische Biolog Claude Henri Léon Sastre beschriwwen.
(162173) Ryugu
D'Form vum Asteroid gouf virum Untreffe vun der Sond Hayabusa 2 "éischter ronn" geschat. Éischt Fotoe weise seng Gestalt als "iwwerraschend scharfkanteg" an oktaederfërmeg mat engem däitlech profiléierte Wampli um Equator. Et gëtt spekuléiert, datt den Asteroid vielläicht fréier méi séier rotéiert hat an duerch d'Fléikraaft Material vun de Polen zum Equator beweegt gouf.
Hayabusa-2-Missioun
Den (162173) Ryugu gouf als primären Zilobjet fir déi japanesch Hayabusa-2-Missioun erausgesicht, déi den 3. Dezember 2014 gestart ass. Bei der Marco-Polo-Missioun vun der ESA am Kader vun hirem Cosmic Vision-Programm gehéiert en och zu de méiglechen Ziler.
D'japanesch Raumfaartagentur JAXA hat 2015 en ëffentleche Concours fir en Numm ze fannen, ausgeschriwwen. Den 28. September 2015 gouf en nom Ënnerwaasserpalais vum Draachegott aus enger japanescher So genannt. E Fëscher hat de Palais besicht an hat eng schwaarz Këscht mat Geheechnesser zeréckbruecht. An Analogie dozou besicht d'Hayabusa 2 den Asteroid a bréngt eng Këscht mat Gestengsprouwen zeréck.
Fotoen, déi d'Sond Hayabusa 2 vum 18. Juni 2018 un, aus knapps 60 Kilometer Distanz opgeholl hat, weisen opfälleg Uewerflächestrukturen. Éischt Miessunge weisen eng Uewerflächentemperatur vun 30 bis 100 °C.
C. Herschel (Moundkrater)
De Moundkrater C. Herschel ass e klengen Aschlagkrater op der viischter Äerdmoundsäit. E läit am Sinus Iridum, eng Ausbuchtung am westlechen Deel vum Mare Imbrium. Südlech läit de Moundkrater Heis, deen änlech Dimensiounen huet. E läit um Gebitt vun de Bierger Dorsum Heim. Westlech vum Krater läit eng kleng Erhiewung déi C. Herschel Zeta genannt gëtt. Aner Niewekratere sinn:
Den Ëmrëss vun C. Herschel ass kreesfërmeg an huet keng opfälleg Erosiounen. De Kraterbuedem ass a senger Albedo d'selwecht wéi de Mare Imbrium.
De Krater gouf 1935 vun der IAU no der Astronomin Caroline Herschel genannt.
Max Wrottesley
De Max Wrottesley ass e brittesche Filmschauspiller. Hien huet seng Carrière 1996 ugefaangen.
Hie gouf mat senger Roll am Film Open Grave (2013) bekannt,. 2016 huet hien den IIFC Award um Idyllwild International Festival of Cinema gewonnen.
Regierungsbezierk Kassel
De Verwaltungssëtz ass zu Kassel.
Higher and Higher
Higher and Higher ass en US-amerikanesche Film vum Tim Whelan aus dem Joer 1943.
Ëm wat geet et am Film?
Den Cyrus Drake ass ruinéiert. Säi Personal krut schonn e puer Woche keng Pai méi. D'Personal versicht op verschidde Manéieren dach nach bezuelt ze ginn…
Himawari 8
Den Himawari 8 (Sonneblumm 8) ass e Wiedersatellit vun der japanescher Meteorologieagentur. Et ass den aachte geostationäre Wiedersatellit vu Japan an den éischte vun enger neier Baurei. Hie soll den Himawari 7 ersetzen, deen zanter 2006 am Déngscht ass.
Cristina Gaioni
D'Cristina Gaioni oder och Cristina Gajoni, gebuer de 4. November 1940 zu Mailand, ass eng italieenesch Schauspillerin.
Himawari 8
Missioun
De Satellit gouf de 7. Oktober 2014 um 5:16 UTC mat enger H-2A-Drorakéit vun der Ramp 1 vum Yoshinobu-Startkomplex am japaneschen Tanegashima Space Center an eng geostationär Ëmlafbunn (140° Ost) bruecht.
Cristina Gaioni
D'Cristina Gaioni huet a Filmer vu bedeitende Regisseure wéi Alberto Lattuada, Pietro Germi a Mauro Bolognini matgespillt. Haaptsächlech war si awer a Genrefilmer wéi Sandalefilmer, Italowestern an Abenteuerfilmer ze gesinn.
Himawari 8
Missioun
Den dräiachsestabiliséierte Satellit soll Wiederdate liwweren an ass mat dräi Instrumentkomplexer ausgerëscht. Den Advanced Himawari Imager (AHI) ass d'Haaptinstrument vun der Raumsond. Et ass eng Multispektralkamera mat 16 Kanäl (0,46 .. 13,3 µm), déi am Beräich vum visuelle Liicht an am Infraroutberäich Iwwersiichts- an Detailfotoe liwwere soll. D'Biller erreechen eng Opléisung vu bis zu 500 Meter a liwweren op de verschiddene Spektralberäicher Donnéeën iwwer d'Populatioun, Temperatur, Wand, Nidderschlag an Aerosolverdeelung. De Space Environment Data Acquisition Monitor (SEDA) soll Daten iwwer Protonen an Elektronen am Weltraum sammelen. Den Data Collection Subsystem (DCS) ass d'Kommunikatiounsnotzlaascht.E sammelt a leet d'Donnéeën op d'Buedemwiederstatiounen iwwer d'Ka-Band weider.
De Satellit gouf op Basis vum Satellittebus DS 2000 vun Mitsubishi Electric gebaut an huet eng geplangt Liewensdauer vun 8 Joer.
Colabianchi
Colabianchi ass de Familljennumm vun ë. a. follgende Persounen:
M. K. Vainu Bappu
Den M. K. Vainu Bappu, Manali Kallat Vainu Bappu, gebuer den 10. August 1927 zu Madras a gestuerwen den 19. August 1982 war en indeschen Astronom.
De Vainu Bappu war dat eenzegt Kand vum Manali Kukuzhi an der Sunanna Bappu. Säi Papp war Astronom am Nizamiah Observatory zu Hyderabad, hien hat sengem Jong scho fréi d'Astronomie bäibruecht.
Nodeem de Vainu Bappu op der University of Madras säi Master an der Physik gemaach hat, war hien op d'Harvard Universitéit gewiesselt an huet do am Joer 1952 säin Doktortitel (PhD) gemaach. Wärend engem kuerze Besuch als Carnegie Fellow op den Hale Observatoiren huet hien zesumme mam Olin C. Wilson de Wilson-Bappu-Effet entdeckt. Uschléissend goung hien no engem Joer als Post-Doc zeréck an Indien.
De Bappu gouf am Joer 1960 Direkter vum Kodaikanal Solar Observatory. An de fréien 1970er Jore gouf ënner senger Opsiicht en neien Observatoire zu Kavalur ageriicht.
Deneuvre
Deneuvre ass eng franséisch Uertschaft a Gemeng am Departement Meurthe-et-Moselle an der Regioun Grand Est am Dall vun der Meurthe.
Rita Moreno
D'Rita Moreno, gebuer als Rosa Dolores Alverio den 11. Dezember 1931 zu Humacao, ass eng puertoricanesch Schauspillerin.
Si war bis 2015 an iwwer 140 Kinos- an TV-Filmer ze gesinn. Si gouf besonnesch mat hirer Roll vun der Anita am Film West Side Story (1961) vum Robert Wise a Jerome Robbins bekannt.
Auszeechnungen
1962: Oscar fir déi bescht Schauspillerin an enger Nieweroll‎ am Film West Side Story.
Classique des Alpes 1992
Déi '''2. Classique des Alpes''' gouf den 23. Mee 1992 gefuer.
Et war déi aacht Kompetitioun vun der Coupe de France 1992.
Regierungsbezierk Köln
De Regierungsbezierk Köln ass ee vu fënnef Regierungsbezierker am däitsche Bundesland Nordrhein-Westfalen. E steet an der Hierarchie tëscht de Kreesser an der Landesregierung.
De Verwaltungssëtz ass zu Köln.
Mikrobiom
De Mikrobiom (gr. micro = kleng a bios = Liewen) ass de Liewensraum vum Mikrobiot, engem neie Begrëff fir d'Mikroflora, d. h. all kleng Liewewiesen, déi op oder an engem liewegen Organismus liewen.
Per Extensioun bezeechent de Mikrobiom d'Zomm vun de Genome vun de Mikrorganismen déi op oder an engem Déier oder enger Planz liewen.
Laimdota Straujuma
D'Laimdota Straujuma, gebuer de 24. Februar 1951, ass eng lettesch Ekonomistin a Politikerin (Partei Vienotība). Si gouf den 22. Januar 2014 zur Ministerpresidentin vu Lettland ernannt - déi éischt Fra un der Spëtzt vun der Regierung vun hirem Land.
De 7. Dezember 2015 huet si demissionéiert.
Liewen
D'Laimdota Straujuma huet vun 1968 bis 1973 Mathematik a Physik op der Universitéit vu Lettland zu Riga studéiert. Vun 1973 bis 1988 war si wëssenschaftlech Mataarbechterin um Institut fir Ekonomie op der Lettescher Akademie vun de Wëssenschaften an huet do hir Studie virugefouert, déi se 1987 mat enger 1987 Aspirantur ofgeschloss huet. Vun 1988 bis 1991 huet si bei der Staatlecher Administratioun vum Plang geschafft. 1992 ass si mat enger Dissertatioun iwwer D'Evaluatioun vum Gebrauch vu Ressourcë vun de letteschen Entreprisen am Produktiounsberäich zum Dr. oec. promovéiert.
Vun 1993 bis 1999 war si Directrice-adjointe vum staatleche Berodungsbüro fir d'Gestioun vu landwirtschaftleche Betriber, an duerno Directrice vum staatleche Büro fir Gestioun a Formation continue an der Landwirtschaft. Vun 1999 bis 2006 war si Staatssekretärin am Landwirtschaftsministère. Vun 2007 bis 2010 war se Staatssekretärin am Ministère fir Regionalentwécklung a Kommunalverwaltung.
Vun 2011 bis 2014 war d'Straujuma Landwirtschaftsministerin. De 5. Januar 2014 huet de Staatspresident Andris Bērziņš se domat chargéiert, eng nei Regierung ze forméieren, nodeem hire Virgänger Valdis Dombrovskis wéinst der Katastroph an engem Akafszentrum, dat zesummegefall war, zeréckgetruede war. Hir Regierung gouf den 22. Januar 2014 vereedegt.
Giorgia Moll
D'Giorgia Moll, gebuer de 14. Januar 1938 zu Roum (offiziell Quelle behaapte si wär zu Prata di Pordenone an der Regioun Friul-Julesch Venetien gebuer), ass eng italieenesch Schauspillerin. A verschiddene Filmer gëtt si ënner Georgia Moll oder Georgia Mool gefouert.
Si huet a ville B-Movies matgemaach. De gréissten Erfolleg, deen hir dunn den Duerchbroch erlaabt huet, war The Quiet American mam Audie Murphy.
The Undertaker
Hie steet zanter 1990 bei der amerikanescher Wrestlingliga WWE ënner Kontrakt.
Virun der WWE
Vun 1989 bis 1990 war de Calaway bekannt als Mean Mark Callous, a stoung bei der World Championship Wrestling ënner Kontrakt. Am Mäerz 1990 stoung heen kurz als Punisher Dice Morgan bei NJPW am Ring, ier hie bei d'World Wrestling Federation gewiesselt ass.
WWF/WWE
An der WWF entstoung dunn de Gimmick The Undertaker, en Doudegriewer.
De Gimmick gouf dei éischt Kéier bei der WWF Pay-per-view Survivor Series am November 1990 virgestallt.
De Calaway hält de Rekord fir dei meescht Victoiren hannereneen an der Geschicht vu Wrestlemania, nämlech 21.
Am Abrëll 2014 koum déi Serie op en Enn, wei hie bei Wrestlemania XXX géint de Brock Lesnar verluer huet.
Nicolas Ludovicy
Den Nicolas Ludovicy, gebuer 1861 a gestuerwen den 1. Mäerz 1947 an der Fiels am Alter vu 85 Joer, war e lëtzebuergeschen Industriellen a Politiker.
Inger Stevens
D'Inger Stevens, gebuer als Inger Stensland den 18. Oktober 1934 zu Stockholm a Schweden a gestuerwen den 30. Abrëll 1970 zu Los Angeles a Kalifornien, war eng schweedesch-US-amerikanesch Schauspillerin.
Si war an iwwer 50 Kinos-an TV-Filmer ze gesinn sou am Kriminalfilm Madigan (1968) vum Don Siegel mam Richard Widmark an Henry Fonda, dem Western Five Card Stud (1968) vum Henry Hathaway mam Dean Martin a Robert Mitchum an am Western Hang 'em High (1968) vum Ted Post mam Clint Eastwood.
Joseph Heintz
De Joseph Heintz, gebuer 1848 a gestuerwen den 2. Oktober 1912, war e lëtzebuergeschen Industriellen an der Zigaretten- an Tubaksindustrie an e Politiker.
Lawman (Film 1971)
Lawman ass en US-amerikanesche Western vum Michael Winner aus dem Joer 1971.
Ëm wat geet et am Film?
De Marshal Jared Maddox sicht no de Mäerder vun engem ale Mann…
Joseph Heintz
De Joseph Heintz war vun 1870 un an der Tubaksfabréck Heintz Van Landewyck beschäftegt, déi vu sengem Papp Jean-Pierre Heintz gegrënnt gi war. Ënner der Leedung vum Joseph huet dem Papp seng Firma en Opschwong kannt a se konnt sech un der Spëtzt vun den deemools ronn zwanzeg Tubaksmanufakturen zu Lëtzebuerg positionéieren.
1887 huet de Joseph Heintz dunn e Fabrécksgebai zu Hollerech kaaft, fir do eng modern Produktiounsanlag opzeriichten. D'Fabréck besteet haut nach op där Plaz an d'Rue Joseph-Heintz erënnert un den Industrielle vun deemools.
Nom Doud vu sengem Papp huet de Joseph 1892 de Betrib iwwerholl an em den Numm "Joseph Heintz van Landewyck" ginn. Zwéi Joer duerno grënnt hien eng Filial fir d'Produktioun vun Zigaren an der Fiels.
1911 mécht de Joseph Heintz aus sengem Betrib eng Société anonyme mam Numm "Manufacture de tabacs, anciennement Jos. Heintz-van Landewyck"; d'Aktie bleiwen all am Familljebesëtz.
De Joseph Heintz war vun 1890 bis 1894 Schäffen an der Stad an duerno, bis 1902, Member vum Gemengerot. Hien ass den 2. Oktober 1912 am Alter vu 64 Joer gestuerwen.
Nicolas Ludovicy
Hie gouf 1904 fir d'éischt als Deputéierte gewielt an ass bis 1930 an der Chamber bliwwen. Hie gouf bei de Chamberwale vum 26. Oktober 1919 als Deputéierte gewielt an och bei de partielle Chamberwale vum 28. Mee 1922 confirméiert. Bei de Chamberwale vum 1. Mäerz 1925 gouf hien nees erëmgewielt.
Hie war vum 8. Januar 1918 bis 1921 Buergermeeschter vun der Gemeng Fiels.
Jonathan Demme
De Robert Jonathan Demme, gebuer den 22. Februar 1944 zu Baldwin, am Bundessaat New York, a gestuerwen de 26. Abrëll 2017 zu New York City, war en US-amerikanesche Filmregisseur.
Säi bekanntste Film ass de Thriller The Silence of the Lambs (1991), deen e grousse Succès beim Public hat an ee vun de wéinege Filmer ass, deen en Oscar an de fënnef Haaptkategorië krut. Och dee Film duerno, Philadelphia (1993), mam Tom Hanks, ass gutt ukomm.
Filmographie (Auswiel)
Regisseur
Kierch Néngsen
D'Kierch zu Néngsen ass eng kathoulesch Kierch déi zur Par Öewersauer Saint-Pirmin, zum Dekanat Norden an zu der Gemeng Esch-Sauer gehéiert.
De Patréiner vun der Kierch ass den hellege Markus, deem säi Fest de 25. Abrëll gefeiert gëtt.